ના , આ 2013’માં આવેલી પ્રિઝનર્સ જેવી કોઈ થ્રિલર મુવી નથી કે જ્યા બાળક ક્યાં ચાલ્યું ગયું કે કોણ તેને ઉપાડી ગયું કે પછી બાળક સાથે શું થયું – તેની વીતકકથા હોય , પણ આ વાત શુષ્ક અને ઠંડી રશિયન સોસાયટીની છે ! મે શરૂઆતમાં જ કહ્યું ને કે માત્ર બાળક જ વ્હાલવિહોણું ન્હોતું પણ . . . જી આ ‘ પણ ‘ કથાનકના સર્વે પાત્રોને લાગુ પડે છે કેમકે મા એવી ઝેન્યા’નું બાળપણ પણ ખુબ જ કડવું વીત્યું હતું ને એક દ્રશ્યમાં પતિ સાથે લડતા તે કહે પણ છે કે મારે મારી કચકચ કરતી અતિ’ધાર્મિક એવી મા’થી છૂટવું નો હોત તો હું તારી સાથે લગ્ન પણ ના કરેત [ કેમકે , સાવ નાની વયે ઝેન્યા પ્રેગ્નેન્ટ થઇ ચુકી હતી ! ] ને અન્ય એક દ્રશ્યમાં પ્રેમીને કહે છે કે તેને આ બાળક પણ ન્હોતું જોઈતું અને સરવાળે તેની છાતીમાં ઉમળકા’નું દૂધ પણ ન્હોતું છલકાયું ! પ્રેગ્નન્સી અનવોન્ટેડ હોઈ શકે પણ માતૃત્વ ? અને બાપ પણ એનું માથું ભાંગે એવો કોરોકટ્ટ હતો પણ એ વાત જવા દ્યો . . જયારે ઝેન્યા બાળક ગુમ થયાની ફરિયાદ પોલીસને કરે છે ત્યારે પોલીસ પણ અત્યંત ઠંડો પ્રતિભાવ આપે છે [ એ સમયની રાજકીય/લશ્કરી પરિસ્થિતિ પ્રમાણે અને લોકશાહી પર જયારે લશ્કરના વાદળો મંડાઈ રહ્યા હતા ત્યારે પોલીસને પણ આવા સામાન્ય (!) કેસીસ’માં મદદ કરવાનો કોઈ ઉમળકો ન્હોતો ! ] અને પોલીસ પણ રેસ્ક્યૂઅર’ના એક સેવાભાવી સંગઠન’નું સરનામું ઝેન્યા અને બોરિસ’ને સોંપીને પોતે હાથ ખંખેરીને જતી રહે છે ! ઍંલ્યોશા , ઝેન્યા , ઝેન્યા’ની મા , બોરિસ , પોલીસ અને કઈ કેટલાય ગુમનામ પાત્રો અહીં સાવ એટલે સાવ પ્રેમ કે લાગણીથી વંચિત છે – માટે લવલેસ.